**Тэма:** Лекавыя прэпараты

**Клас:** 10

**Мэты:** ахарактарызаваць паняцці “лекавыя прэпараты” і “лекавыя формы”, апісаць групы лекавых прэпаратаў, садзейнічаць развіццю ўмення карыстацца атрыманымі раней ведамі, спрыяць выхаванню беражлівых адносін да свайго здароўя.

**Тып урока:** урок вывучэння новага матэрыялу

**Абсталяванне:** падручнік, прэзентацыя, раздатачны матэрыял.

**Ход урока**

**І. Арганізацыйны момант**

Стварэнне псіхалагічнага настрою.

* Скажыце, калі ласка, што вам хацелася б пажадаць сабе і сваім аднакласнікам на ўроку? (Выдатных адзнак, творчай працы). Жадаю вам поспехаў.

**ІІ. Знаёмства з новай тэмай**

Тэма нашага ўрока “Лекавыя прэпараты”. Зыходзячы з тэмы ўрока, плана, якія змешчаны на дошцы, вызначце асноўныя мэты нашага ўрока.

**Мэта:**ахарактарызуем паняцце “лекавыя прэпараты”, вызначым віды лекавых прэпаратаў і лекавыя формы, пазнаёмімся з асноўнымі групамі лекавых прэпаратаў.

**ІІІ. Вывучэнне новага матэрыялу**

Пачынаем нашу працумы з вамі з пытання “Паняцце “лекавыя прэпараты”. У ходзе вывучэння дадзенага пытання мы павінны даць характарыстыку лекавым прэпаратам.

Я пазнаёмлю вас з дадзеным пытаннем. Пасля праслухвання вам неабходна адказаць на пытанні.

* Што такое лекавы прэпарат?
* Якія дапаможныя рэчывы могуць ўключаць у сябе лекавыя прэпараты?

**Вывад:** такім чынам, лекавы прэпарат – гэта пэўны лекавы сродак у гатовым для ўжывання выглядзе.

Зараз мы працуем над пытаннем “Лекавыя формы”. Вы павінны засвоіць віды лекавых прэпаратаў і лекавыя формы.

Заданне:Вы будзеце працаваць самастойна.Вам прапануецца запоўніць табліцу, для запаўнення табліцы выкарыстоўвайце матэрыял падручніка на старонках 81-82.

|  |  |  |  |
| --- | --- | --- | --- |
| Цвёрдыя | Вадкія | Мяккія | Газападобныя |
| Гранулы, дражэ, парашкі, таблеткі, капсулы,зборы лекавыя, супазіторыі, пластыры;плёнкі, пласцінкі, гласеты, карамелі, прыпаркі, растваральныя таблеткі | Настоі, адвары, растворы, настойкі, экстракты, суспензіі, эмульсіі, бальзамы, сіропы | Мазі, крэмы,гелі | Аэразолі |

**Вывад:** такім чынам, мы пазнаёміліся з відамі лекавых прэпаратаў і лекавымі формамі. Лекавыя формы – гэта зручныя для ўжывання і рацыянальныя для лячэбнага эфекту формы лекавых прэпаратаў. Адрозніваюць цвёрдыя, мяккія, вадкія і газападобныя.

**Фізкультхвілінка. Гульня “Веру – не веру”.**

Настаўнік называе сцверджанні, дзецям неабходна ўстаць, калі яно правільнае, сесці, калі няправільнае.

1. Рэзаная рана наносіцца тупым прадметам.
2. Лекавы прэпарат – гэта пэўны лекавы сродак у гатовым для ўжывання выглядзе.
3. Таблеткі адносяцца да вадкіх лекавых форм.
4. Укушаная рана як вынік укусу жывёлы або чалавека.

Калі сцверджанне правільнае – крок уперад, калі няправільнае – крок назад..

1. Пры артэрыяльным крывацёку кроў ярка-чырвонага колеру, выцякае пульсуючым струменем.
2. Капілярны крывацёк бывае пры пашкоджанні буйных крывяносных сасудаў
3. Пры вянозным крывацёку кроў выцякае марудна.
4. Абмаражэнне – пашкоджанне тканак цела пад уплывам холаду.

Калі сцверджанне правільнае – падняць рукі, калі няправільнае - апусціць.

1. Харчовыя атручэнні ўзнікаюць пры ўжыванні прадуктаў, інфіцыраваных мікробамі.
2. Моцнадзеючыя лекавыя прэпараты захоўваюцца ў спецыяльных шафах.
3. Для парашкоў уласціва сыпучасць.
4. Сіропы – гэта салодкія вадкасці для прыёму ўнутр.

Вывучаем наступнае пытанне тэмы “Асноўныя групы лекавых прэпаратаў”. Зараз вам неабходна індывідуальна папрацаваць з матэрыялам параграфа, с. 82-84. Абапіраючыся на тэкст падручніка вызначце асноўныя групы лекавых прэпаратаў.

* Антысептычныя і дэзынфіцыруючыя;
* Процімікробныя;
* Сардэчна-сасудзістыя;
* Абязбольвалыя;
* Антыалергічныя;
* Гарачкапаніжальныя;
* Процікашлевыя і адхарквальныя (мукалітычныя)

**Вывад:** такім чынам, усе лекавыя прэпараты па механізме дзеяння на органы і сістэмы падзяляюць на асобныя групы.

**ІV. Замацаванне новых ведаў**

Мы з вамі пазнаёміліся з новым матэрыялам, зараз вам неабходна выканаць тэст па тэме.

1. Лекавы прэпарат – гэта:

а) хімічнае злучэнне або хімічны элемент;

б) пэўны лекавы сродак у гатовым для ўжывання выглядзе;

в) прадукт хімічнай вытворчасці, які прайшоў неабходную апрацоўку.

2. Зручныя для ўжывання і рацыянальныя для лячэбнага эфекту формы лекавых прэпаратаў – гэта:

а) лекавая форма;

б) мікстура;

в) лекавае рэчыва.

3. У халадзільніку захоўваюцца лекавыя прэпараты, якія:

а) хутка становяцца непрыгоднымі;

б) з кароткім тэрмінам прыгоднасці;

в) складанага хімічнага саставу.

4. Знайдзіце няправільнае выказванне:

а) лекавы прэпарат можа ўтрымліваць адно або некалькі лекавых рэчываў;

б) У якасці лекавай сыравіны выкарыстоўваюць прадукты хімічнай вытворчасці, якія прайшлі неабходную апрацоўку.

в) лекавыя прэпараты не выкарыстоўваюць у прафілактычных мэтах.

5. Лекавыя формы бываюць:

а) мяккія; б) паўмяккія; в) цвёрдыя; г) зацвярдзелыя; д) вадкія; е) газападобныя

6. Суаднясіце лекавую форму і прэпараты:

|  |  |
| --- | --- |
| 1. Мяккая2. Цвёрдая | А) таблеткіБ) капсулы;В) парашкі;Г) геліД) мазь |

7. У прафілактычных мэтах, для таго каб не захварэць на грып, урач назначыў прэпараты, якія ўмацоўваюць імунітэт, і полівітамінныя комплексы. У якіх лекавых формах могуць быць назначаны прэпараты?

**V. Рэфлексія**

 “Гульня з капелюшамі”.

Вам прапануецца выбраць капялюш вызначанага колеру і прааналізаваць урок.

**Сіні капялюш:** інфармацыя, факты. Што новага вы даведаліся на ўроку, якая інфармацыя вам яшчэ неабходна?

**Жоўты капялюш:** “плюсы” ўрока. Для чаго вам гэта інфармацыя?

**Чорны капялюш:** “мінусы” ўрока.

**Чырвоны капялюш:** эмоцыі. Што вы адчувалі? Ці было вам камфортна на ўроку?

**VІ. Д.з. § 19**